CELEX: 62018TN0739
Language: sk
Date: 2018-12-17 00:00:00
Title: Vec T-739/18: Žaloba podaná 17. decembra 2018 – Darment/Komisia

25.2.2019   
            
            
               SK
            
            
               Úradný vestník Európskej únie
            
            
               C 72/34
            
         
      Žaloba podaná 17. decembra 2018 – Darment/Komisia
      (Vec T-739/18)
      (2019/C 72/43)
      Jazyk konania: angličtina
      
         Účastníci konania
      
      
         Žalobca: Darment Oy (Helsinki, Fínsko) (v zastúpení: C. Ginter, lawyer)
      
         Žalovaná: Európska komisia
      
         Návrh
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Komisie o znížení kvót pridelených žalobcovi na rok 2019 na uvádzanie fluórovaných uhľovodíkov na trh, o ktorom bol žalobca informovaný listom zo 16. októbra 2018 Ares(2018)5305174 a mailom z 12. decembra 2018,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod je založený na tom, že Komisia údajne porušila nariadenie (EÚ) 517/2014 (1) tým, že uplatnila článok 25 ods. 2 tak, že vychádzala výlučne z údajov disponibilných v registri vypracovanom v súlade s článkom 17, a to napriek tomu, že bola podaná žiadosť o opravu nesprávnych údajov uvedených v registri.
               
            
                  2.
               
               
                  Druhý žalobný dôvod je založený na tom, že Komisia sa dopustila zjavne neprávneho posúdenia, keďže odmietla preskúmať vysvetlenia žalobcu týkajúce sa uvádzania na trh kvót na vývoz vo veľkom množstve.
               
            
         (1)  Nariadenie Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006 (Ú. v. EÚ L 150, 2014, s. 150).